# ศุภวัฒน์ อ่ำประสิทธิ์
ศุภวัฒน์ อ่ำประสิทธิ์ หรือ อาร์ต ศุภวัฒน์ เพอร์ดี้ เกิดเมื่อวันที่ 1 กันยายน พ.ศ. 2517 เป็นนักแสดง พิธีกร นักร้อง และนายแบบ ลูกครึ่งไทย-อเมริกัน เข้าวงการด้วยการถ่ายแบบในต่างประเทศ (นิวยอร์ก สหรัฐอเมริกา) ต่อมาได้มีโอกาสเล่นละครโทรทัศน์เรื่องแรกคือเรื่อง เพชรตาแมว คู่กับ วรรัตน์ สุวรรณรัตน์ สร้างเมื่อปี พ.ศ. 2542 ออกอากาศทางช่อง 5 ผลิตโดย บ. กันตนา วิดีโอ โปรดักชั่น จำกัด จนในปี พ.ศ. 2545 มีผลงานเรื่อง คนเริงเมือง เป็นละครเรื่องสุดท้าย ก่อนจะหันมาเป็นนักร้องออกอัลบั้มเดี่ยว ชื่อ "Art of Love" ในสังกัดวอร์นเนอร์ มิวสิก ไทยแลนด์ และเริ่มทัวร์คอนเสิร์ตเปิดการแสดงทั้งในและต่างประเทศ  ในปี พ.ศ. 2559 หลังจากที่ห่างหายจากวงการละครไปเกือบ 14 ปี ได้คัมแบ็กสู่จอแก้ว กลับมาแสดงละครทางช่อง7อีกครั้งเรื่อง ทอง 10 ของ ฉลอง ภักดีวิจิตร

 ประวัติ  
ศุภวัฒน์ อ่ำประสิทธิ์ เกิดในประเทศไทย โดยมียายสองคนเลี้ยงมาตั้งแต่ 2 ขวบ เมื่ออายุ 14 ปีศุภวัฒน์ย้ายจากเมืองไทยไปอยู่กับมารดาที่สหรัฐอเมริกา ขณะเรียนอยู่เกรด 12 (เทียบเท่าระดับมัธยมศึกษาชั้นปีที่ 6)  อาจารย์ลินดา เพอร์ดี (Linda Purdy) ได้อุปการะเขาไปเลี้ยงเป็นลูกบุญธรรม จึงกลายเป็นที่มาของนามสกุล เพอร์ดี

การศึกษา
เขาเข้าเรียนในระดับอนุบาลที่โรงเรียนอนุบาลยุคลธร ระดับประถมจากโรงเรียนอนุบาลวัดพิชัยสงครามและโรงเรียนพร้านีลวัชระ จังหวัดสมุทรปราการ ระดับมัธยมต้นจากโรงเรียนสมุทรปราการ และสำเร็จการศึกษาเทียบเท่าระดับ ม. ปลายที่ ฟอร์ตวอลตันบีชไฮสกูล เมืองฟอร์ตวอลตันบีช รัฐฟลอริดา และสำเร็จการศึกษาระดับปริญญาตรี วิทยาศาสตรบัณฑิต สาขาวิศวกรรมอุตสาหการ จากมหาวิทยาลัยฟลอริดาสเตต เมืองแทลลาแฮสซี รัฐฟลอริดา

งานในวงการบันเทิง
ขณะที่กำลังศึกษาปริญญาโทอยู่ที่มหาวิทยาลัยเซนทรัลฟลอริดาที่เมืองออร์แลนโด รัฐฟลอริดา ศุภวัฒน์ได้รับการติดต่อให้ย้ายไปนิวยอร์กเพื่อเช็นสัญญาเป็นนายแบบกับโมเดลลิ่งเอเจนซี Storm Models Management และได้ย้ายไปเริ่มถ่ายแบบที่มหานครนิวยอร์กในที่สุดเมื่อปี พ.ศ. 2537 ต่อมาหลังจากที่ได้รับการชักชวนให้มาถ่ายแบบที่เมืองไทยจากเพื่อนนายแบบอเมริกันที่ย้ายมาถ่ายแบบประจำอยู่ที่กรุงเทพ ประกอบกับความตั้งใจที่อยากจะกลับมาเยี่ยมคุณยายทั้งสองที่เลี้ยงเขามา จึงตัดสินใจกลับเมืองไทยตามคำชวน และก้าวเข้าสู่วงการแฟชั่นไทยด้วยการถ่ายแบบเสื้อผ้า DIRK BIKKEMBERGS ให้ร้าน Axil La Mode ลงในนิตยสารดิฉัน ปักษ์หลังลงวันที่ 15 สิงหาคม พ.ศ. 2538 หลังจากนั้นศุภวัฒน์มีงานเดินแบบถ่ายแบบอย่างต่อเนื่อง จนมาถึงผลงานโฆษณาโทรทัศน์เหล้า 'Hunter' ที่นอกจากจะเปิดตัวอาร์ทอย่างชัดเจนทำไห้คนไทยเริ่มจำได้ว่าเป็น 'อาร์ท ลืมเก็ก' ยังเปิดโอกาสให้เขาได้มีผลงานด้านการแสดงเป็นครั้งแรกกับภาพยนตร์เรื่อง'เสือ โจรพันธุ์เสือ' ในบท 'เสือเภา' ร่วมกับอำพล ลำพูน กำกับการแสดงโดยธนิตย์ จิตนุกูล ของบริษัทไฟว์สตาร์โปรดักชั่น  และได้เซ็นสัญญาเป็นนักแสดงสังกัดกันตนาในเวลาต่อมา

ในช่วงปีพ.ศ. 2542-2545 อาร์ทเป็นพระเอกของกันตนาที่มีผลงานละครโทรทัศน์ตืดต่อกันหลายเรื่อง อาทิ เพชรตาแมว, เพียงแค่ใจเรารักกัน, คู่รัก-คู่รบ, หัวใจสองภาค, และ โสนบานเช้า คัดเค้าบานเย็น ศุภวัฒน์ได้รับความนิยมสูงสุดในบทของ'จักร' ผู้ชายสู้ชีวิตลูกครึ่งไทยอเมริกัน ในละครโทรทัศน์แนวดราม่าสะท้อนสังคมเรื่อง'สะพานดาว'ที่ดัดแปลงมาจากบทประพันธ์ชื่อเดียวกันของทมยันตี นอกจากนั้นยังเป็นพิธีกรรายการโทรทัศน์'เรื่องจริงผ่านจอ'และรายการเกมส์โชว์ 'เพชรตัดเพชร' ทางช่อง 7  ต่อมาในปี พ.ศ. 2545 เขาหันหลังให้กับการแสดงและผันตัวมาเป็นนักร้องในสังกัดวอร์นเนอร์ มิวสิก ไทยแลนด์ ออกอัลบั้มเดี่ยว "Art of Love" โดยมี ทนงศักดิ์ อาภรณ์ศิริ หนึ่งในสมาชิกวงแกรนด์เอ็กซ์ ทำหน้าที่โปรดิวเซอร์ผลิตเพลง ซึ่งมีทั้งแนวเพลงป๊อบ, ลาติน และคันทรีร็อกSiamzone Music Recommends (2003): "Art of Love" by Art Supawatt

ในปี 2008 อาร์ตได้ร่วมแสดงและร้องเพลง "Where We'll Never Grow Old" ประกอบภาพยนตร์"Soi Cowboy" ของโทมัส เคลย์ ผู้กำกับชาวอังกฤษWise Kwai's Thai Film Journal Article on "Soi Cowboy" และอึกสองเพลงจากอัลบั้ม "Art of Love" คือเพลง "อย่าทนอีกเลย" และ "อยากเอ่ยว่ารัก" ได้ถูกนำไปประกอบภาพยนตร์เรื่องนี้ด้วย นอกจากนั้นภาพยนตร์เรื่องนี้ ได้ถูกเสนอชื่อเข้าชิงรางวัลUn Certain Regard ในงานเทศกาลภาพยนตร์เมืองคานส์ ปี2008Cannes Film Festival 'Soi Cowboy' Official Page  Variety Online 'Soi Cowboy' Review ส่งผลให้เขาได้รับการเสนอชื่อเข้าชิงรางวัลนี้ด้วยจากผลงานเพลงประกอบภาพยนตร์ที่เขาร้อง 
Art Supawatt Artist Page at Cannes Film Festival Official WebSiteAsia-Europe Foundation Culture 360 'Red Carpet For'  

ในปี พ.ศ. 2554 ได้รับการทาบทามให้ไปแสดงนำในละครเวทีคู่กับนักแสดงชาวสิงคโปร์ชื่อ ลีน่า ซาเลม ในละครเพลงเบาสมองเรื่อง 'Cold White Lies & Red Hot Scandals' ที่ไทเทเนี่ยม ณ เอสพลานาด เธียเตอร์สออนเดอะเบย์, ประเทศสิงคโปร์ ผลิตโดยบริษัทสตาร์เมคเกอร์โปรดักชั่นข้อมูลละครเพลงเรื่อง'Cold White Lies & Red Hot Scandals'จากเว็บทางการของศุภวัฒน์ อ่ำประสิทธิ์ อาร์ทมีผลงานการแสดงอีกครั้งในปีถัดไป ที่เขาได้แสดงร่วมกับดาราในดวงใจคือ "Eric Roberts" ในภาพยนตร์อเมริกันแนวระทึกขวัญเรื่อง "The Mark"ข้อมูลภาพยนตร์เรื่อง 'The Mark (2012)' ที่ IMDb และในปี พ.ศ. 2559 หลังจากหายจากจอแก้วไปนานเกือบ 14 ปี อาร์ตได้กลับมามีผลงานละครทางช่อง7 อย่างต่อเนื่องจนถึงปัจจุบัน โดยเริ่มจากละครเรื่องทอง 10 ในบท จอห์น นักล่าสมบัติ สร้างและกำกับการแสดงโดย  ฉลอง ภักดีวิจิตร ข่าวบวงสรวงทอง 10ทางช่อง 7 ออกอากาศครั้งแรกเมื่อ 27 กุมภาพันธ์ พ.ศ. 2559 

อาร์ตกลายเป็นนักแสดงคู่บุญของผู้กำกับมือทองเพราะเป็นนักแสดงคนเดียวที่ได้เล่นทุกเรื่องจาก 6เรื่องที่สร้างและกำกับการแสดงโดย ฉลอง ภักดีวิจิตร ระหว่างปี พ.ศ. 2559 ถึงปัจจุบัน อาทิเช่น ทิวลิปทอง ปล้นลอยฟ้า และ แคนสองแผ่นดิน

ผลงาน 
 ละครโทรทัศน์ 
 พ.ศ.  เรื่อง  บทบาท  ออกอากาศ 2542  เพชรตาแมว  ร.ต.ท.คงยศ (พระเอกเรื่องแรก) ช่อง 5 สะพานดาว จอห์นนี่ / จักร ช่อง 7 เพียงแค่ใจเรารักกัน    นิธิ ช่อง 5 2543  คู่รักคู่รบ  ธนาคาร หัวใจสองภาค ดนตร์ ช่อง 7 โสนบานเช้า คัดเค้าบานเย็น ยศ 2544  ไฟกามเทพ เคนนิธ ช่อง 3 2545  คนเริงเมือง บุญช่วย ช่อง 5 เจ้าสาวสายฟ้าแลบ เขมชาติ ช่อง 3 2559  ทอง 10 ลุงจอห์น  ช่อง 7 HD 2560  ทิวลิปทอง  มาร์โก้  2561  พ่อตาปืนโต 2 หลานข้าใครอย่าแตะ มิสเตอร์จอห์น 2562  สารวัตรใหญ่ ผู้การฯ อเนก 2563   คนเหนือฅน ไมเคิล สมบัติมหาเฮง จอห์น 2564  ทะเลเดือด มิสเตอร์จอห์น (รับเชิญ) ปล้นลอยฟ้า มิสเตอร์ลักกี้ 2565  หุบพญาเสือ คาร์เตอร์ 2566  แคนสองแผ่นดินมาร์ค 2567  มรกตสีรุ้ง ด็อกเตอร์ฟอร์ด

ภาพยนตร์
 ปี   เรื่อง  รับบท พ.ศ. 2541  เสือ โจรพันธุ์เสือ  เสือเภา พ.ศ. 2551   Soi Cowboy (film)  ตัวเองArt Supawatt Artist Page at Cannes Film Festival Official Website พ.ศ. 2555  The Mark  Jock

มิวสิควิดิโอ
 ละครเรื่องนั้น ของ ฮัท ศิววงศ์
 ก็เลิกกันแล้ว (คู่กับ แอน ทองประสม) ของ ธงไชย แมคอินไตย์

เพลง

อัลบั้มเพลง 
 ปี พ.ศ.  อัลบั้ม   ผู้ผลิต  แนวเพลง  ค่ายเพลง rowspan = "1" align = "center"|  พ.ศ. 2546  Art of Love  ทนงศักดิ์ อาภรศิริ  ป็อป  วอร์นเนอร์ มิวสิก ไทยแลนด์  พ.ศ. 2556  ฉันยังรักเธอ (Compilation) หลายคน  รัก
ซิงเกิล
 ปี พ.ศ.  ซิงเกิล   จากอัลบั้ม  แนวเพลง  ค่าย  พ.ศ. 2546 อย่าทนอีกเลย Art of Love  ป็อป  วอร์นเนอร์ มิวสิก ไทยแลนด์  พ.ศ. 2547  ใบไม้ 
เพลงประกอบภาพยนตร์ 
 ปี พ.ศ.  จากภาพยนตร์เรึ่องเพลง  หมายเหตุ   ผู้ผลิต  ผู้จัดจำหน่าย พ.ศ. 2552  Soi Cowboy (film)  Where We'll Never Grow Old (Never Grow Old)     Thomas Clay  De Warren อย่าทนอีกเลย  Live Version    อยากเอ่ยว่ารัก   Dance Version 

ละครเพลง
 ปี พ.ศ.  ชื่อเรื่อง  คู่กับ   ผลิตโดย สถานที่  พ.ศ. 2553  Cold White lies & Red Hot scandals  Leena Salim  A Star Maker Production Esplanade Center, Singapore  

 พิธีกร 

 พ.ศ. 2541:  เพชรตัดเพชร (เกมโชว์, ช่อง 7)
 พ.ศ. 2542:  เรื่องจริงผ่านจอ (สารคดีเชิงข่าวนำเสนอภาพจริงและเสียงจริง, ช่อง 7)
 พ.ศ. 2554:  Across The World (ท่องเที่ยว,  Travel Channel Thailand)

 รางวัล 
ปีรางวัลสาขาผลงานที่เข้าชิงผล2551 Un Certain Regard (เทศกาลภาพยนตร์เมืองคานส์ 2008) เพลงประกอบภาพยนตร์  Soi Cowboy (film)Art Supawatt Artist Page at Cannes Film Festival Official Websiteได้รับเลือก2562 นาคราช ครั้งที่ 4 (2019) นักแสดงมากฝีมือยอดเยี่ยมแห่งปีปรบมือรัวๆ! มิน - มุกดา ร่วมเฉิดฉายนำทีมนักแสดง 7HD รับรางวัลนาคราชอวอร์ด  สารวัตรใหญ่ได้รับรางวัล2563 Daily Mirror Best Idol Awards 2020 ผู้สร้างแรงบันดาลใจ 2020  สารวัตรใหญ่ได้รับรางวัล